Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet
Paragraph Index: 1932

(4) Az ügyfelet terhelő, az elszámolóháznak befizetett árkülönbözet összegét a hitelintézetekkel szembeni befektetési szolgáltatásból adódó követelések között az elszámolóházzal szembeni árkülönbözet miatti követelések számlán — azon belül ügyfelek miatt fennálló követelésként elkülönítve — kell kimutatni a letétek céljára átutalt de az ügylet teljesítésére még fel nem használt pénzösszeg miatt a hitelintézetekkel szemben kimutatott követelés csökkentésével egyidejűleg. A befizetett árkülönbözet összegével csak az ügylet zárásakor lehet csökkenteni az ügyfélszámla összegét az elszámolóházzal szembeni árkülönbözet miatti követelés számla csökkentésével szemben. A mérleg fordulónapjával — illetve a hóvégi záráskor — az ügyfél javára kötött, le nem zárt határidős ügyletekből adódóan — az elszámolóház részére befizetett árkülönbözet összegében — fennálló, elszámolóházzal szembeni árkülönbözet miatti követeléseket az ügyfélszámlával szemben ki kell vezetni a könyvekből és a 0. Nyilvántartási számlák számlaosztályba kell felvenni, valamint a kiegészítő mellékletben bemutatni. Az üzleti évet követő évben — illetve a hóvégi zárást követő hónap elején — ezeket a tételeket nyitó rendező tételként kell ismét a követelés, illetve kötelezettség számlákra — egymással szembeni elszámolással — felvenni.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes